ddrg/super_eurlex huggingface dataset:
(3)

Nõukogu otsusega (ÜVJP) 2022/1909 (3) on kehtestatud erand meretransporditeenuste osutamise keelust ja keelust osutada tehnilist abi, vahendusteenuseid või rahastada või anda rahalist abi Venemaalt pärit või sealt eksporditud toornafta või naftasaaduste mereveoks kolmandatesse riikidesse, kui see toornafta või need naftasaadused on ostetud hinnaga, mis vastab hinnalae koalitsioonis eelnevalt kokku lepitud hinnalaele või on sellest madalam. See erand peaks leevendama kolmandate riikide energiavarustusele avalduvaid negatiivseid tagajärgi ja vähendama erakorralistest turutingimustest tingitud hinnatõuse, piirates samal ajal Venemaa naftatulusid.
(3)

Nõukogu võttis 6. oktoobril 2022. vastu otsuse (ÜVJP) 2022/1909, (4) millega kehtestati erand meretransporditeenuste osutamise keelust ja keelust osutada tehnilist abi või vahendusteenuseid või rahastada või anda rahalist abi Venemaalt pärit või sealt eksporditud toornafta või naftasaaduste mereveoks kolmandatesse riikidesse, kui see toornafta või need naftasaadused on ostetud hinnaga, mis vastab hinnalae koalitsioonis eelnevalt kokku lepitud hinnalaele või on sellest madalam. See erand peaks leevendama kolmandate riikide energiavarustusele avalduvaid negatiivseid tagajärgi ja vähendama erakorralistest turutingimustest tingitud hinnatõuse, piirates samal ajal Venemaa naftatulusid.
(3)

Liit on asjakohaste andmete, aruannete ja asjakohase statistika ning konkreetse ja usaldusväärse teabe (3) alusel järeldanud, et Vanuatu investoritele kodakondsuse andmise kavad on oma praeguse vormi ja rakendamise tõttu vastuolus liidu viisapoliitika eesmärkidega, millega nähakse ette selliste kolmandate riikide kodanike, kelle suhtes kohaldatakse viisanõuet, kontrollimine vastavalt Euroopa Parlamendi ja nõukogu määruse (EÜ) nr 810/2009 (4) artiklis 21 sätestatud kriteeriumidele ja samaväärsetes siseriiklikes õigusaktides sätestatud kriteeriumidele nende liikmesriikide puhul, kus määrust (EÜ) nr 810/2009 veel täielikult ei kohaldata. Kõnealuste kavade rakendamise viis kujutab endast kõrvalehoidumist liidu lühiajalise viisa menetlusest ning sellega kaasnevate julgeoleku- ja ränderiskide hindamisest.
2)

IV lisa (CAT-osa) muudetakse järgmiselt: a) punkti CAT.POL.A.215 alapunkti c alapunkt 3 asendatakse järgmisega: „3) kütust võib ohutusprotseduure järgides avariiolukorras välja lasta nii palju, et lennuväljale, kus on planeeritud lennuki maandumine pärast mootoririket, jõutaks punkti CAT.OP.MPA.181 kohase nõutud kütusevaruga, mis vastab varulennuvälja puhul kohaldatavatele nõuetele;“ b) punkti CAT.POL.A.230 alapunkt e asendatakse järgmisega: „e) Lennuki väljumisel tuleb arvestada, et lennuk: 1) maandub kõige sobivamale rajale tuulevaikuses ning 2) maandub rajale, mis määratakse kõige tõenäolisemalt maandumiseks, arvestades tuule võimalikku kiirust ja suunda, lennuki maapealset teenindust ning muid tingimusi, nagu maandumisseadmed ja maastik.“; c) punkti CAT.POL.A.235 alapunkt e asendatakse järgmisega: „e) Lennuki väljumisel tuleb arvestada, et lennuk: 1) maandub kõige sobivamale rajale tuulevaikuses ning 2) maandub rajale, mis määratakse kõige tõenäolisemalt maandumiseks, arvestades tuule võimalikku kiirust ja suunda, lennuki maapealset teenindust ning muid tingimusi, nagu maandumisseadmed ja maastik.“; d) punkti CAT.POL.A.415 alapunkt e asendatakse järgmisega: „e) Kütust võib ohutusprotseduure järgides avariiolukorras välja lasta nii palju, et lennuväljale, kus on planeeritud lennuki maandumine pärast mootoririket, jõutaks punkti CAT.OP.MPA.181 kohase nõutud kütusevaruga, mis vastab varulennuvälja puhul kohaldatavatele nõuetele.“
(10)

Seoses vähemalt ühe läbivaatamisaruandes uuritud ja üksikasjalikult käsitletud toimeainet sisaldava taimekaitsevahendi ühe esitatud kasutusala puhul on kinnitust leidnud, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud.
(1)

Määruse (EL) 2018/848 VI lisas on esitatud sellise sertifikaadi näidis, mis antakse välja igale ettevõtjale või ettevõtjate rühmale, kes on teatanud oma tegevusest selle liikmesriigi pädevatele asutustele, kus toimub tegevus, mis on kooskõlas kõnealuse määrusega. Määruse (EL) 2018/848 artikli 35 lõikes 1 osutatud sertifikaat on elektrooniliselt kättesaadav, kasutades elektroonilist kaubanduse kontrolli- ja ekspertsüsteemi (TRACES). Tänu TRACESi tehnilisele täiustamisele on sertifikaati võimalik digiallkirjastada kvalifitseeritud e-templiga. Seepärast on asjakohane lisada sertifikaadi vastavasse osasse viide kvalifitseeritud e-templile.
Artikkel 2

Keelud

1. Iirimaa lipu all sõitvatel või Iirimaal registreeritud laevadel on keelatud püüda artiklis 1 nimetatud kalavaru alates lisas esitatud kuupäevast. Eelkõige on keelatud kõnealuse kalavaru püügi eesmärgil seda otsida ja püügivahendit vette lasta, paigaldada, vedada või haalata.
(4)

Arvestades kinnisvaraturgude majanduslikku olulisust liikmesriikide jaoks, tuleks makseviivitusest tingitud kahjumäära miinimumväärtuste hindamise tingimuste määratlemisel arvesse võtta süsteemse riski allikaid, selle asemel et arvestada pelgalt majanduslanguse ja idiosünkraatiliste riskidega. Makseviivitusest tingitud kahjumäära miinimumväärtuste hindamise tingimuste puhul tuleb arvesse võtta mitut tingimust, mis on seotud kinnisvara prognoositavat arengut mõjutava süsteemse riski allikatega, muu hulgas seda, kas makromajanduslik tasakaalustamatus on seotud majanduslangusega ja kas võetud on muid makrotasandi usaldatavusmeetmeid, ning riigi kinnisvaraturu ja selle rahastamise eripärasid.
KOMISJONI MÄÄRUS (EL) 2023/210,

27. jaanuar 2023,

millega Euroopa Liidu liikmesriigi lipu all sõitvatele laevadele kehtestatakse tursapüügikeeld 1. ja 2. püügipiirkonna Norra vetes

EUROOPA KOMISJON,

võttes arvesse Euroopa Liidu toimimise lepingut,

võttes arvesse nõukogu 20. novembri 2009. aasta määrust (EÜ) nr 1224/2009, millega luuakse liidu kontrollisüsteem ühise kalanduspoliitika eeskirjade järgimise tagamiseks, (1) eriti selle artikli 36 lõiget 2,

ning arvestades järgmist:

Nõukogu määrusega (EL) 2022/109 (2) on kehtestatud kvoodid 2022. aastaks.

Komisjonile esitatud teabe kohaselt on tursavaru püük 1. ja 2. püügipiirkonna Norra vetes Euroopa Liidu liikmesriigi lipu all sõitvate või Euroopa Liidu liikmesriigis registreeritud laevade puhul ammendanud 2022. aastaks eraldatud kvoodi.

Seepärast on vaja keelata nimetatud kalavaru teatav püük,

ON VASTU VÕTNUD KÄESOLEVA MÄÄRUSE:

Artikkel 2

Keelud

Euroopa Liidu liikmesriigi lipu all sõitvatel või Euroopa Liidu liikmesriigis registreeritud laevadel on keelatud püüda artiklis 1 osutatud kalavaru alates lisas esitatud kuupäevast. Kõnealustel laevadel on keelatud pardal hoida, ümber paigutada, ümber laadida või lossida sellist püütud kalavaru pärast nimetatud kuupäeva.
KOMISJONI MÄÄRUS (EL) 2023/209,

27. jaanuar 2023,

millega Belgia lipu all sõitvatele laevadele kehtestatakse railiste püügi keeld 7.d püügipiirkonnas

EUROOPA KOMISJON,

võttes arvesse Euroopa Liidu toimimise lepingut,

võttes arvesse nõukogu 20. novembri 2009. aasta määrust (EÜ) nr 1224/2009, millega luuakse liidu kontrollisüsteem ühise kalanduspoliitika eeskirjade järgimise tagamiseks, (1) eriti selle artikli 36 lõiget 2,

ning arvestades järgmist:

Nõukogu määrusega (EL) 2022/109 (2) on kehtestatud kvoodid 2022. aastaks.

Komisjonile esitatud teabe kohaselt on railiste varu püük 7.d püügipiirkonnas Belgia lipu all sõitvate või Belgias registreeritud laevade puhul ammendanud 2022. aastaks eraldatud kvoodi.

Seepärast on vaja keelata nimetatud kalavaru teatav püük,

ON VASTU VÕTNUD KÄESOLEVA MÄÄRUSE:

Artikkel 2

Keelud

Belgia lipu all sõitvatel või Belgias registreeritud laevadel on keelatud püüda artiklis 1 nimetatud kalavaru alates lisas esitatud kuupäevast. Kõnealustel laevadel on keelatud pardal hoida, ümber paigutada, ümber laadida või lossida sellist püütud kalavaru pärast nimetatud kuupäeva.
(1)

Määruses (EÜ) nr 1831/2003 on sätestatud loomasöödas kasutatavate söödalisandite taotlemise nõuded ning sellise loa andmise alused ja kord. Kõnealuse määruse artikli 10 lõikega 2 on ette nähtud nõukogu direktiivi 70/524/EMÜ (2) alusel lubatud söödalisandite uuesti hindamine. Määruse (EÜ) nr 1831/2003 artikli 10 lõikega 7 on sätestatud erisätted liidus silokonservandina kasutatavate toodete turule viimiseks ja kasutamiseks.
(5)

Euroopa Toiduohutusamet (edaspidi „toiduohutusamet“) jõudis oma 3. detsembri 2015. aasta arvamuses (3) järeldusele, et kavandatud kasutustingimuste juures ei avalda nuumsigade ja piimalehmade söödas kasutatav konjugeeritud (t10,c12) linoolhappe metüülester kahjulikku mõju loomade tervisele ega tarbijate ohutusele või keskkonnale. Nuumsigade puhul jõudis toiduohutusamet järeldusele, et konjugeeritud (t10,c12) linoolhappe metüülester võib parandada söödaväärindust. Tänu küllastunud rasvhapete koguse suurendamisele nahaaluses rasvas, suurendab see tõhusalt rasva tihedust. Samuti suureneb lihasesisese rasva kogus, selle küllastusaste ja marmorsus. Konjugeeritud (t10,c12) linoolhappe metüülester võib samuti suurendada tailiha osakaalu rümba nahaaluses rasvas. Lüpsilehmade puhul jõudis toiduohutusamet järeldusele, et konjugeeritud (t10,c12) linoolhappe metüülester vähendab piimarasvasisaldust ning võib vähendada piimarasva toodangut ja piimast saadavat energiat. 24. jaanuari 2019. aasta täiendavas arvamuses (4) märkis toiduohutusamet, et kõnealuse söödalisandi liigitamine kategooriasse „toitainelised lisandid“ ei tundu olevat põhjendatud. Võttes arvesse toiduohutusameti kaalutlusi ning söödalisandi mõju nuumsigade ja piimalehmade zootehnilistele näitajatele, on komisjon otsustanud klassifitseerida kõnealuse söödalisandi kategooriasse „zootehnilised lisandid“ ja funktsionaalrühma „muud zootehnilised lisandid“.
(6)

Kooskõlas määruse (EL) 2015/2283 artikliga 11 võttis toiduohutusamet 26. aprillil 2022 vastu teadusliku arvamuse „Safety of frozen and freeze-dried formulations of the lesser mealworm (Alphitobius diaperinus larvae) as a novel food pursuant to Regulation (EU) 2015/2283“ (8) (Määruse (EL) 2015/2283 kohase uuendtoidu mardika Alphitobius diaperinus’e külmutatud ja külmkuivatatud vastsete ohutus),
(4)

Euroopa Toiduohutusamet (edaspidi „toiduohutusamet“) jõudis oma 29. juuni 2022. aasta arvamuses (2) järeldusele, et kavandatud kasutustingimuste juures ei avalda Pediococcus acidilactici CNCM I-4622 preparaat kahjulikku mõju loomade tervisele, tarbijaohutusele ega keskkonnale. Toiduohutusamet jõudis ka järeldusele, et see preparaat on hingamiselundite sensibilisaator, kuid see ei ole silmi või nahka ärritav ega nahka sensibiliseeriv. Toiduohutusamet jõudis samuti järeldusele, et preparaat võib vähendada pH taset ja koliformsete bakterite kasvu vedelsöödas. Toiduohutusamet kinnitas ka määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimise meetodite kohta.
(8)

Oma teaduslikus arvamuses jõudis toiduohutusamet järeldusele, et 3-fukosüüllaktoos on kavandatud kasutustingimuste korral ettenähtud sihtrühmadele ohutu. Seega annab kõnealune teaduslik arvamus piisavalt alust kinnitada, et kui 3’-fukosüüllaktoosi kasutatakse imiku piimasegus ja jätkupiimasegus, nagu need on määratletud määruses (EL) nr 609/2013, imikutele ja väikelastele ettenähtud teraviljapõhises töödeldud toidus ning imikutoidus, nagu need on määratletud määruses (EL) nr 609/2013, meditsiinilisel näidustusel kasutamiseks ettenähtud imiku- ja väikelastetoidus, nagu see on määratletud määruses (EL) nr 609/2013, meditsiinilisel näidustusel kasutamiseks ettenähtud toidus, nagu see on määratletud määruses (EL) nr 609/2013 (v.a imiku- ja väikelastetoit), väikelastele ettenähtud piimapõhistes jookides ja sarnastes toodetes ning toidulisandites, nagu need on määratletud direktiivis 2002/46/EÜ, vastab see määruse (EL) 2015/2283 artikli 12 lõikes 1 sätestatud loa andmise nõuetele.
(4)

Euroopa Toiduohutusamet (edaspidi „toiduohutusamet“) jõudis oma 5. mai 2021. aasta, (5)26. jaanuari 2022. aasta (6) ja 23. märtsi 2022. aasta (7) arvamustes järeldusele, et taotleja esitatud andmetest nähtub, et kõnealused söödalisandid vastavad olemasolevatele loa andmise tingimustele. Toiduohutusamet jõudis järeldusele, et Lactiplantibacillus plantarum DSM 21762, Lactiplantibacillus plantarum NCIMB 30236 ja Lactococcus lactis NCIMB 30117 preparaadid ei avalda kahjulikku mõju loomade tervisele, tarbijate ohutusele ega keskkonnale. Amet jõudis ka järeldusele, et Lactococcus lactis NCIMB 30117 tuleks käsitada hingamiselundite sensibilisaatorina, kuid ei saa teha järeldusi naha sensibiliseerimise ning selle kohta, kas see võib silmi ja nahka ärritada, samas kui Lactiplantibacillus plantarum NCIMB 30236 tuleks pidada nahka ja hingamisteid sensibiliseerivaks, kuid ei saa teha järeldusi selle kohta, kas see võib nahka ja silmi ärritada. Toiduohutusamet jõudis ka järeldusele, et Lactiplantibacillus plantarum DSM 21762 ei ärrita nahka ega silmi, kuid on nahka ja hingamisteid sensibiliseeriv. Euroopa Liidu referentlabor (EURL) leidis, et eelmisel hindamisel tehtud järeldused ja soovitused seoses loomasöödas leiduvate mõjurite ohjamiseks kasutatavate analüüsimeetoditega on kehtivad ja kohaldatavad ka praeguste taotluste suhtes.
1)

Tabelisse 1 („Lubatud uuendtoidud“) lisatakse järgmine kanne: Lubatud uuendtoit Uuendtoidu kasutamise tingimused Täiendavad märgistuse erinõuded Muud nõuded Andmekaitse „Toakilgi (Acheta domesticus) osaliselt rasvatustatud pulber Määratud toidugrupp Piirnorm (g / 100 g) (mida turustatakse sellisena või mis on tootja juhiste kohaselt valmistatud) 1. Uuendtoidu nimetus seda sisaldava toiduaine märgistusel on „toakilgi (Acheta domesticus) osaliselt rasvatustatud pulber“. 2. Toakilgi (Acheta domesticus) osaliselt rasvatustatud pulbrit sisaldava toiduaine märgistusel peab olema märge, et see koostisosa võib põhjustada allergilisi reaktsioone tarbijatele, kellel on teadaolevalt allergia koorikloomade, limuste ja nendest valmistatud toodete ning tolmulestade suhtes. See märge tuleb esitada koostisosade loetelu vahetus läheduses. Luba antud 24.1.2023. Käesolev kanne põhineb määruse (EL) 2015/2283 artikli 26 kohaselt kaitstud konfidentsiaalsetel teaduslikel tõenditel ja teadusandmetel. Taotleja: Cricket One Co. Ltd, 383/3/51 Quang Trung street, Ward 10, Go Vap district, Ho Chi Minh City, Vietnam. Andmekaitseperioodi vältel võib uuendtoitu toakilgi (Acheta domesticus) osaliselt rasvatustatud pulbrit liidus turule lasta üksnes Cricket One Co. Ltd, välja arvatud juhul, kui mõni järgnev taotleja saab kõnealuse uuendtoidu jaoks loa määruse (EL) 2015/2283 artikli 26 kohaselt kaitstud konfidentsiaalsetele teaduslikele tõenditele ja teadusandmetele osutamata või Cricket One Co. Ltd nõusolekul. Andmekaitse aegumise kuupäev: 24.1.2028.“ Mitmevilja-saia-leivatooted; kreekerid ja leivapulgad 2 Teraviljabatoonid 3 Pagaritoodete kuivad eelsegud 3 Küpsised 1,5 Makarontooted (kuivad) 0,25 Täidetud makarontooted (kuivad) 3 Kastmed 1 Töödeldud kartulitooted; kaun- ja köögiviljapõhised road ning pitsa- ja makaronipõhised road 1 Vadakupulber 3 Lihaanaloogid 5 Supid ja supikontsentraadid või -pulbrid 1 Maisijahul põhinevad suupisted 4 Õllelaadsed joogid 0,1 Šokolaadist kondiitritooted 2 Pähklid ja õliseemned 2 Muud suupisted kui krõpsud 5 Lihavalmistised 2
(6)

Kooskõlas määruse (EL) 2015/2283 artikliga 11 võttis toiduohutusamet 28. veebruaril 2022 vastu teadusliku arvamuse „Safety of pea and rice protein fermented by Shiitake (Lentinula edodes) mycelia as a novel food pursuant to Regulation (EU) 2015/2283“ (5) (Määruse (EL) 2015/2283 kohase uuendtoidu šiitake-seene (Lentinula edodes) mütseeliga kääritatud herne- ja riisivalgu ohutus),
(8)

Oma teaduslikust arvamuses jõudis toiduohutusamet järeldusele, et lakto-N-tetroos on kavandatud kasutustingimuste korral ja kavandatud sihtrühmadele ohutu. Seega annab kõnealune teaduslik arvamus piisavalt alust kinnitada, et kui lakto-N-tetroosi kasutatakse imiku piimasegus ja jätkupiimasegus, mis on määratletud Euroopa Parlamendi ja nõukogu määruses (EL) nr 609/2013, imikutele ja väikelastele ettenähtud teraviljapõhises töödeldud toidus ning imikutoidus, mis on määratletud määruses (EL) nr 609/2013, meditsiinilisel näidustusel kasutamiseks ettenähtud imiku- ja väikelastetoidus, mis on määratletud määruses (EL) nr 609/2013, meditsiinilisel näidustusel kasutamiseks ettenähtud toidus, mis on määratletud määruses (EL) nr 609/2013 (v.a imiku- ja väikelastetoit), väikelastele ettenähtud piimapõhistes jookides ja sarnastes toodetes ning toidulisandites, mis on määratletud Euroopa Parlamendi ja nõukogu direktiivis 2002/46/EÜ, vastab see määruse (EL) 2015/2283 artikli 12 lõikes 1 sätestatud turule laskmise tingimustele.
(3)

21. veebruaril 2020 esitas ettevõtja Monterey Mushrooms Inc (edaspidi „taotleja“) komisjonile määruse (EL) 2015/2283 artikli 10 lõike 1 kohase taotluse lubada lasta uuendtoiduna liidu turule D2-vitamiini sisaldav seenepulber. Taotleja soovis D2-vitamiini sisaldavat seenepulbrit kasutada mitmes üldelanikkonnale ette nähtud toiduaines. Samuti soovis taotleja kasutada uuendtoitu 7–11-kuiste imikute toidulisandites ning toidulisandites, mis on määratletud Euroopa Parlamendi ja nõukogu direktiivis 2002/46/EÜ, (3) välja arvatud imikute ja väikelaste toidulisandid, meditsiinilisel näidustusel kasutamiseks ettenähtud toidus, mis on määratletud Euroopa Parlamendi ja nõukogu määruses (EL) nr 609/2013, (4) välja arvatud meditsiinilisel näidustusel kasutamiseks ettenähtud imiku- ja väikelastetoit, ja kehakaalu alandamiseks ettenähtud päevase toidu asendajates, mis on määratletud määruses (EL) nr 609/2013. Taotlemisprotsessi käigus loobus taotleja soovist saada luba kasutada uuendtoitu 7–11-kuiste imikute toidulisandites.
(4)

Euroopa Toiduohutusamet (edaspidi „toiduohutusamet“) jõudis oma 4. mai 2022. aasta arvamuses (3) järeldusele, et kavandatud kasutustingimuste korral on sepioliitsavi ohutu piimaandvate mäletsejaliste, võõrdepõrsaste, nuumsigade ja muude kasvavate sigade puhul koguses 20 000 mg täissööda kilogrammi kohta, lõhelaste puhul koguses 17 600 mg täissööda kilogrammi kohta ning broilerite puhul koguses 10 000 mg täissööda kilogrammi kohta ning see ei avalda kahjulikku mõju tarbijate ohutusele ega keskkonnale. Toiduohutusamet ei saanud teha järeldust söödalisandi ohutuse kohta muude loomaliikide ja kategooriate puhul. Toiduohutusamet jõudis ka järeldusele, et söödalisand kujutab kasutajale sissehingamisel ohtu, eelkõige kuna söödalisandis esineb kristallilist ränidioksiidi ja niklit, ning et see söödalisand ei ärrita nahka ega silmi, vaid seda tuleks käsitada nahka ja hingamisteid sensibiliseeriva ainena. Toiduohutusamet jõudis järeldusele, et söödalisand on tõhus sideainena ja paakumisvastase ainena. Amet kinnitas ka määrusega (EÜ) nr 1831/2003 asutatud referentlabori aruande sööda analüüsimise meetodi kohta.
(4)

Euroopa Toiduohutusamet (edaspidi „toiduohutusamet“) jõudis oma 24. märtsi 2022. aasta arvamuses (3) järeldusele, et taotleja on esitanud tõendid selle kohta, et söödalisand on praegu lubatud kasutustingimustel ohutu kõikidele loomaliikidele, tarbijatele ja keskkonnale. Toiduohutusamet jõudis ka järeldusele, et naringiin ei põhjusta silmade tugevat ärritust ega söövitust, ei ärrita nahka ning seda ei klassifitseerita naha sensibilisaatoriks, kuid andmete puudumise tõttu ei saa toiduohutusamet teha järeldusi söödalisandi võimaliku hingamiselundeid sensibiliseeriva toime kohta.
„3. Lisas kirjeldatud ainet sisaldavaid söödamaterjale ja segasööta, mis on toodetud ja märgistatud enne 11. septembrit 2024 kooskõlas enne 11. septembrit 2022 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni, kui need on ette nähtud muudele loomadele kui toiduloomad.“
(4)

Nõukogu määruse (EMÜ, Euratom) nr 1182/71 (4) artikli 3 lõikes 4 on sätestatud, et kui ajavahemiku viimane päev on riigipüha, laupäev või pühapäev, pikendatakse seda kuni järgmise tööpäeva lõpuni. Rakendusmääruse (EL) 2020/761 artikli 13 lõikes 1 on sätestatud, et seda asjaolu ei kohaldata tariifikvootide litsentside kehtivusaja suhtes. Rakendusmääruse (EL) 2020/761 artikli 12 lõike 1 punktis e on sätestatud, et kõnealune asjaolu märgitakse tariifikvootide litsentside asjakohasesse lahtrisse, kui litsentsi kehtivusaeg lõpeb tariifikvoodi kehtivusperioodi viimasel päeval. Väärtõlgenduse ärahoidmiseks tuleks rakendusmääruse (EL) 2020/761 artikli 12 lõige 1 viia vastavusse kõnealuse rakendusmääruse artikli 13 lõikega 1.
(4)

Euroopa Toiduohutusamet (edaspidi „toiduohutusamet“) jõudis oma 27. novembri 2018. aasta, (2) (3) ja 29. juuni 2022. aasta, (4) (5) arvamustes järeldusele, et kavandatud kasutustingimuste juures ei avalda Limosilactobacillus reuteri DSM 32203 preparaat ja Limosilactobacillus reuteri DSM 32264 preparaat kahjulikku mõju loomade tervisele, tarbijate ohutusele ega keskkonnale. Toiduohutusamet jõudis ka järeldusele, et neid preparaate tuleks käsitada hingamiselundite võimalike sensibilisaatoritena ning et andmete puudumisel ei saa teha järeldusi söödalisandite nahale ja silmadele ärritava toime ega nahka sensibiliseerivate omaduste kohta. Toiduohutusamet jõudis ka järeldusele, et Limosilactobacillus reuteri DSM 32203 ja Limosilactobacillus reuteri DSM 32264 preparaadid võivad parandada väljaheite konsistentsi. Toiduohutusamet jäi väljaheite niiskusesisalduse otsese vähendamise osas siiski ettevaatlikule seisukohale, kuna sellise seisundi püsides pika aja jooksul võib tekkida kõhukinnisus ning see võib tekitada kahtlusi kõnealuste söödalisandite pikaajalise kasutamise kasulikkuse suhtes. Toiduohutusamet kinnitas ka määrusega (EÜ) nr 1831/2003 asutatud referentlabori esitatud aruande söödas sisalduvate kõnealuste söödalisandite analüüsimise meetodite kohta.
(1)

Nõukogu direktiivi (EL) 2020/262 (3) artiklis 36 on sätestatud, et sellise aktsiisikauba liikumine, mis on lubatud tarbimisse ühe liikmesriigi territooriumil ja viiakse mõne teise liikmesriigi territooriumile seal kaubanduslikel eesmärkidel tarnimiseks, toimub elektroonilise lihtsustatud haldusdokumendi alusel. Nimetatud direktiiviga laiendatakse seega Euroopa Parlamendi ja nõukogu otsuses (EL) 2020/263 (4) esitatud aktsiisikauba liikumise jälgimiseks mõeldud arvutipõhise süsteemi kasutamist, mida praegu kasutatakse aktsiisi peatamise korra alusel toimuva aktsiisikauba liikumise jälgimiseks, sellise aktsiisikauba jälgimisele, mis on lubatud tarbimisse ühe liikmesriigi territooriumil ja viiakse seejärel mõne teise liikmesriigi territooriumile kaubanduslikel eesmärkidel tarnimiseks. Arvutipõhise süsteemi kasutamise laiendamist hakatakse kohaldama 13. veebruaril 2023.